楊喬然

楊喬然，字桐若，四川重慶府長壽縣人，崇禎十三年庚辰科進士。《崇禎十三年庚辰科進士三代履歷》：杨乔然，曾祖世蕃，寿官；祖明辉，宝鸡县少尹；父于朝，廪生。桐若，礼记房，丙辰年三月二十一日生，长寿县人，庚午十六名，保举不仕，给假；会试一百八十九名，三甲二百三十五名。吏部观政。 

 生平 
崇禎三年庚午科第十六名舉人，保舉不仕給假，崇禎十三年（1640年）庚辰科禮記房會試第289名進士，殿試三甲235名，吏部觀政。官行人。永歷間，歷官太仆寺卿、刑部侍郎「川黔總督尚書李若星拜吏部尚書，太仆寺卿楊喬然擢刑部侍郎，皆為承胤所掣製，旋解官」。《永曆實錄》卷四·吳何黃列傳、都察院御史、巡撫、川南總督，順治十五年四月重慶陷，服毒而死「永曆戊戌十二年（清順治十五年），清復使吳三桂與定西將軍墨勒根蝦由四川一路、靖寇大將軍羅托由湖廣一路、征南將軍趙布太由廣西一路，期於二月二十五日三路進師，共取貴州。既又遣信郡王多羅自都門趨貴州，仍分三路進取雲南；羅托還駐荊州。時三桂屯漢中，由沔縣、戴安、寧羌至朝天驛，順流而下。三月四日，抵保寧，集舟艦、載軍糈，以重慶水陸交衝，請增兵五千，以程廷俊為重夔總兵。七日，過南部、西充。十四日，至合州。合州有江，自陽平合瞿河而下，江而寬闊，水勢洶湧，清兵跨馬渡河，重慶總兵杜子香望風奔潰，清兵遂由銅梁璧山進發。四月三日，陷重慶，使人招原任總制楊喬然，喬然服毒而死」。《客滇述》。

註釋

Q
Category:長壽人
Category:明朝行人司行人
Category:明朝吏部觀政
Category:南明刑部右侍郎
Category:南明副都御史
Category:南明兵部右侍郎
Category:南明太僕寺卿
Category:南明巡撫
Category:南明鄉試正考官